stanford-oval/wikipedia huggingface dataset:
Richard Lynn

Richard Lynn vuonna 2008.
Richard Lynn (20. helmikuuta 1930 – 2023) oli Ulsterin yliopiston professori, joka tutki erityisesti älykkyyttä, rotujen ja sukupuolten välisiä eroja sekä eugeniikkaa. Lynn väitteli tohtoriksi psykologian alalta Cambridgen yliopistosta.
Lynn julkaisi lukuisia kirjoja älykkyydestä. Teoksissa IQ and the Wealth of Nations (2002) ja IQ and Global Inequality (2006) hän esittää yhdessä professori Tatu Vanhasen kanssa valtioiden varallisuuserojen olevan selitettävissä väestön älykkyysosamäärällä. Vuonna 2006 Lynn julkaisi kirjan Race Differences in Intelligence: An Evolutionary Analysis, johon on koottu eri väestöjen keskimääräiset älykkyysosamäärät. Hän myös yhdisti uskovaisuuden ja uskonnollisuuden alhaisempaan älykkyysosamäärään. Tätä hän perusteli muun muassa sillä, että tieteenharjoittajat ovat muita useammin ateisteja. Vuonna 2012 Lynn julkaisi pseudotieteenä pidetyn tutkimuksen, jossa hän todisti rotujen älykkyyden ja penisten pituuden välillä olevan yhteyden.
Lynn on tunnettu myös eugeniikan vankkana puolestapuhujana. Kirjassaan Eugenics: A Reassessment (2001) hän ennusti, että Kiina ajaa länsimaiden ohi, koska länsimaiden yksilönoikeuksien korostus ei mahdollista tehokasta eugeniikkaa.
Vuonna 2004 Lynn julkaisi tohtori Paul Irwingin kanssa tutkimuksen, jonka mukaan miesten älykkyysosamäärä on keskimäärin viisi pistettä naisia korkeampi. Nature-lehti arvosteli Lynnin tutkimuksia naisten ja miesten välisistä älykkyyseroista kovin sanoin. Naturen mukaan Lynnin ja Irwingin tutkimuksen metodologia oli kelvoton, sillä he olivat valinneet aineiston tarkoitushakuisesti.
Quarter Past

| Quarter Past Paleface |
| --- | --- | --- |

Studioalbumin tiedot
 Äänitetty : syksyllä 2003
 Julkaistu: 17. joulukuuta 2003
 Formaatti: CD, LP
 Tuottaja(t): Lex Luthor, Paleface, Mark B, Jukka Immonen, Tiedemies, Hans Sjöblad, Jimmy Ledrac, Lawrence "The Law" Hodge
 Tyylilaji: rap
 Kesto: 52.40
 Levy-yhtiö: Sony BMG
Palefacen muut julkaisut
| The Pale Ontologist 2001 | Quarter Past 2003 | Studio Tan 2007 |
Quarter Past on rap-artisti Palefacen toinen albumi vuodelta 2003. Levy nousi ilmestymisviikollaan Suomen virallisen albumilistan sijalle 30 mutta putosi pois seuraavalla viikolla.
Albumilta julkaistiin singlet "'Til the Break of Dawn" (singlelistan 10.) ja "Colgate Soulmate", josta on tehty myös video.
Kappaleet

Too Much – 4.22
Wannabe MC – 3.20
That's When (mukana Mark B & Blade) – 4.34
Colgate Soulmate – 3.56
Concentrate – 4.30
Close to Earth (mukana Jinx) – 4.18
Superhero and a Sidekick (mukana Jinx) – 4.04
Sicko – 3.16
The 16th Letter – 4.06
'Til the Break of Dawn – 3.56
Right and Exact – 4.03
Voices – 8.15
Biitit

Paleface & Lex Luthor: 1, 2, 5, 6, 10, 11
Mark B: 3
Jukka Immonen: 4
Tiedemies: 7
Paleface, Lex Luthor & Hans Sjöblad: 8
Jimmy Ledrac: 9
Lawrence "The Law" Hodge: 12
Aiheesta muualla

Albumin arvostelu Desibeli -sivustolla
Albumin arvostelu Findance -sivustolla
Albumin arvostelu Noise -sivustolla
Albumin arvostelu Soundi (Arkistoitu – Internet Archive) -sivustolla
Quart

Quart-festivaalin päänäyttämö vuonna 2009
Quart eli Quart-festivalen oli vuosina 1991–2007 ja 2009 järjestetty suuri monipäiväinen musiikkifestivaali Kristiansandissa, Norjassa, joka keskittyi pop-, rock-, metal-, hip hop- ja elektroniseen musiikkiin. Se järjestettiin heinäkuun alussa. Festivaali keräsi enimmillään 50 000 – 67 000 kävijää. Festivaali meni konkurssiin ja peruutettiin vuonna 2008. Se pidettiin jälleen kesällä 2009, mutta sen järjestänyt organisaatio meni suurien tappioiden myötä konkurssiin samana vuonna.
Historia

Festivaali pidettiin ensimmäistä kertaa Kristiansandin kaupungin 350-vuotisjuhlien yhteydessä nuorisolle suunnattuna tapahtumana nimellä Quadradurmusivalen vuonna 1991. Pääesiintyjänä oli Bel Canto. Ensimmäisinä järjestäjina olivat Torleif "Toffen" Gunnufsen, josta myöhemmin tuli festivaalin kantava voima, sekä Dagny Geveld Løvdahl.
Nimi muutettiin Quart-festivalen:iksi seuraavana vuonna ja alkuvuosina ohjelma koostui pääosin norjalaisista yhtyeistä. Ensimmäiset kaksi vuotta festivaali oli kolmipäiväinen.
Vuonna 1994 festivaaleilla esiintyi ensimmäinen ulkomainen yhtye, brittibändi Spiritualized. Samana vuonna festivaali erosi Kristiansandin kaupungin hallinnasta ja sen hoitamiseksi perustettiin itsenäinen säätiö. Toffen Gunnufsen nimitettiin festivaalin johtajaksi. Festivaali laajeni nelipäiväiseksi.
Vuonna 1996 Quart koki ensimmäisen suuren kriisinsä tehden miljoonatappiot. Pääesiintyjiä olivat Beck, Foo Fighters ja Massive Attack. Trygve Eftestøl osti oikeudet festivaalin tuottoihin. Seuraava vuosi oli jälleen taloudellinen katastrofi alle 20 000 lipun myynteineen huolimatta nimekkäistä pääesiintyjistä kuten Suede ja Rage Against The Machine. Vuonna 2003 säätiöön siirrettiin viisi miljoonaa kruunua uudesta Quart Rett -osakeyhtiöstä. Seuraavana vuonna festivaali sai viisi miljoonaa kruunua tukea kaupungin Cultiva-kulttuurisäätiöltä.
Vuosi 2006 oli eräs onnistuneimmista festivaaleista sekä sisällöllisesti että yleisömääriltään. Pääesiintyjiä olivat Tool, Pharell, Depeche Mode, Kanye West sekä Muse. Samana vuonna Toffen jätti festivaalin ryhtyen perustamaan uutta Hove-musiikkifestivaalia Arendalissa.
Vuonna 2007 festivaalia johtivat Helge Josdal ja Jørgen Skauge. Cultiva-säätiö ja Kristiansand Næringsselskap tukivat tapahtumaa 12 miljoonalla kruunulla heinäkuun alussa, jotta se ei olisi mennyt konkurssiin. Pääesiintyjänä oli The Who. Joulukuussa 2007 festivaaliin annettiin kahdeksan miljoonaa kruunua lisätukea. Keväällä 2008 romahtaneen ennakkolipunmyynnin jälkeen festivaali peruutettiin ja se meni konkurssiin. Yksityishenkilöt olivat ostaneet ennakkoon vain hieman yli 2000 lippua myyntitavoitteen ollessa 30 000. Kesäkuussa 2008 Quartin oikeudet osti ryhmä investoijia, keulahahmonaan liikemies Arild Buli.
Bulin johdolla festivaali järjestettiin jälleen viisipäiväisenä kesä-heinäkuun vaihteessa 2009, pääesiintyjinä Marilyn Manson, Black Eyed Peas, Korn, Slash, Ozzy Osbourne ja Young Jeezy. Konsertteihin myytiin noin 67 000 lippua. Festivaalista vastuussa olevat organisaatiot julistettiin konkurssiin 5. lokakuuta Kristiansandin käräoikeudessa, muun muassa festivaalin työntekijöille maksamatta jääneiden 2,7 miljoonan kruunun palkkasaatavien vuoksi. Kokonaisuutena festivaali tuotti noin 30 miljoonan kruunun tappiot, mitä pidetään eräinä maan suurimmista festivaalitappioista kautta aikojen.
Kritiikki

Festivaaliin suhtautuminen on ollut ajoittain ristiriitaista. Vuonna 2004 avoimen konsertin yhteydessä esiintymislavalla tapahtui julkinen sukupuoliyhdyntä Cumshots-yhtyeen esiintyessä, joka sai muun muassa silloisen kaupunginjohtajan valittelemaan tapahtunutta. Tapahtuman nauttimaa julkista tukea ja paikkakunnan kristilliseksi mainitulle yleisilmeelle vieraaksikin sanottua kulttuuriantia on myös kritisoitu voimakkaasti vaikka sitä toisaalta on pidetty tärkeänä paikkakunnan imagolle ja elinkeinoelämälle.
Festivaali oli aikoinaan tunnettu innovatiivisuudestaan, mutta viimeisinä vuosina - erityisesti Toffen Gunnufsenin lähdettyä - sitä kritisoitiin kyvyttömyydestä nostaa esiin uusia mielenkiintoisia esiintyjiä vakiintuneiden nimien sijaan.
Aiheesta muualla

Quart-festivaalin sivusto
Ravlundan ampumarata

Ravlundan ampumarata
Ravlundan ampumarata (ruots. Ravlunda skjutfält) on Ruotsissa sijaitseva Etelä-Skånen rykmentin (P7) ampumaharjoitusalue. Harjoitusalueille on vapaa kulku harjoitustoiminnan ulkopuolella. Alueen käyttäjiä varoitetaan mahdollisista räjähtämättömistä ammuksista. Alueelle ei tule mennä, jos tiet on suljettu puomein. Koirat tulee pitää kytkettyinä ja telttailu on sallittu, mutta vain yhdeksi yöksi samassa paikassa.
Ruotsin Yhdysvaltojen kanssa solmimassa DCA-sopimuksessa on sovittu, että Ruotsi luovuttaa tarvittaessa Ravlundan  sotilasleiri- ja harjoitusalueen Yhdysvaltojen käyttöön.
Raw

Raw voi tarkoittaa ainakin seuraavia asioita:
Eddie Murphy lavalla (Eddie Murphy Raw), vuoden 1987 stand up -komiikkaelokuva
Photo Raw, aikakauslehti
Raw, kuvatiedostomuoto
Raw, Julia Ducournaun ohjaama kauhudraamaelokuva vuodelta 2016
Raw, White Tigerin albumi vuodelta 1996
Raw, Sex Pistolsin albumi vuodelta 1997
Raw, ZZ Topin albumi vuodelta 2022
WWE Raw, showpainiohjelma.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raw”, voi hakea sivunnimihaulla, laajalla sivunnimihaulla tai tekstihaulla.
Riku Rikkonen

| Riku Rikkonen |
| --- | --- |

Henkilötiedot
Koko nimi:  Riku Rikkonen
Syntynyt: 18. huhtikuuta 1995
Kansalaisuus:  Suomi
Ammatti:  Trikkaaja/esiintyjä
Uran tiedot
Laji:  Trikkaus
Saavutukset
Voitot:  Battle of Norwegian tricksters kansainväliset kisat, Paras temppu ja paras combo, 3vs3 tiimibattle voittaja 2015  Shut up & Trick kansainvälisten kisojen voittaja 2015  Shut up & Trick kansainvälisten kisojen voittaja 2014  Hooked Euroopanmestaruuskisat 2014 3. sija  Tampere Open puhtain temppu voittaja 2014
Ennätykset:  7. Caliroll maailmassa, 1. kovalla maalla
Riku Rikkonen (s. 18. huhtikuuta 1995 Urjala) on suomalainen ammattilaistrikkaaja, joka on kisannut useissa trikkaustapahtumissa ja -kisoissa sekä esiintynyt ympäri maailmaa. Rikkonen on tehnyt trikkausvideoita youtubeen. Trikkauksen ohella Rikkonen on esiintynyt akrobaattina, CYR-wheel- ja tulitaiteilijana.
Rikkonen aloitti trikkauksen 14-vuotiaana nähtyään akrobaatin tekevän voltteja ja sai lisää inspiraatiota parkour- ja trikkausvideoista. Rikkonen on kisannut mm. Euroopan isoimmassa trikkaustapahtumassa "Hooked Gatheringissä" Hollannissa, Amerikassa Loopkicks gatheringissä ja Adrenaline campissa,   Rikkonen on myös onnistunut "Caliroll" -nimisessä liikkeessä, jossa pyöritään 3 kierrosta akselin ympäri vaakatasossa ja johon ponnistetaan yhdeltä jalalta.
Rikkonen on esiintynyt mm. Helsinki Pop Showssa, Talent Suomessa, Parsifal-Spektaakkelissa, Qingdao Beer Festivalissa, Illuminaire-spektaakkelissa Abu Dhabin 7 tähden hotellissa.
Reititystaulu

Reititystaulu on reitityksessä käytettävä tietorakenne, joka sisältää listan reiteistä eri kohteisiin tietoverkossa. Reititystaulu sijaitsee reitittimellä tai verkossa olevalla tietokoneella. Reititystaulu sisältää tiedot verkon topologiasta reitittimen ympärillä ja taulun avulla reititin pystyy ohjaamaan lähetettävät datapaketit oikeaan suuntaan kohti määränpäätään.
Ragnar Pomoell

Kurt Ragnar Pomoell [po'mel] (29. heinäkuuta 1894 Sahalahti – 30. huhtikuuta 1975) oli suomalainen filologi, lehtori ja professori.
Pomoellin vanhemmat olivat sotakamreeri Julius Albert Pomoell ja Aina Maria Gabriella Wendell. Hän pääsi ylioppilaaksi 1913 ja valmistui filosofian kandidaatiksi ja maisteriksi 1928 sekä filosofian lisensiaatiksi ja tohtoriksi 1933. Pomoell opiskeli Göteborgissa 1913–1914, 1928, 1930 ja 1938.
Pomoell toimi Tampereen Osake-Pankin Hämeenlinnan konttorin esimiehenä 1918–1926, suomalaisen normaalilyseon latinankielen ja kreikankielen vt. vanhempana lehtorina 1929–1930 ja Turun suomalaisessa klassillisessa lyseossa vt. lehtorina 1930–1932 sekä vakinaisena lehtorina vuodesta 1932. Hän oli myös Åbo Akademissa latinankielen opettajana 1932–1947, Rooman kirjallisuuden dosenttina 1944 sekä hoiti Kreikan ja Rooman kirjallisuuden professorin virkaa vuodesta 1947 alkaen.
Teoksia

Textkritiska studier till Columellas femte bok ; Åbo akademin väitöskirja. Åbo akademi, Åbo 1931
Extemporalia latina teoksessa Turun suomalainen klassillinen lyseo. Kertomus lukuvuodelta 1931-1932. Turku 1932
Exempla latinitatis christianae atque ecclesiasticae : studiosorum theologiae in usum edenda curaverunt ; kirj. Johannes Sundwall ja Ragnar Pomoell.  Sumptibus Ordinis in Academia aboensi theologorum, Åbo 1935
Filologiska anteckningar till Columellas språk och stil. 1. Acta Academiae Aboensis. Series A, Humaniora 15, 6. Åbo 1946
Vilhelm Lundström och Finlands svenskar. Riksföreningen för Svenskhetens Bavarande i Utlandet, 1964
Rhyme & Reason

| Rhyme & Reason Missing Persons |
| --- | --- | --- |

Studioalbumin tiedot
 Julkaistu: helmikuu 1984
 Tuottaja(t): Terry Bozzio, Bruce Swedien
 Tyylilaji: uusi aalto
 Kesto: 40.16
 Levy-yhtiö: Capitol
Listasijoitukset
  Billboard 200: 43.
Missing Personsin muut julkaisut
| Spring Session M 1982 | Rhyme & Reason 1984 | Color in Your Life 1986 |
Rhyme & Reason on yhdysvaltalaisen uuden aallon yhtyeen Missing Personsin toinen studioalbumi, joka julkaistiin Capitol Records -levy-yhtiöllä vuonna 1984. Albumi sijoittui Billboard 200 -albumilistan sijalle 43.
Kappaleet

The Closer That You Get (Dale Bozzio, Terry Bozzio, Warren Cuccurullo) – 4.54
Give (D. Bozzio, T. Bozzio, Cuccurullo, Patrick O’Hearn) – 4.54
Now Is the Time (For Love) (T. Bozzio) – 3.40
Surrender Your Heart (D. Bozzio, T. Bozzio, Cuccurullo, O’Hearn) – 4.22
Clandestine People (T. Bozzio, Cuccurullo) – 3.00
Right Now (D. Bozzio, T. Bozzio) – 3.29
All Fall Down (D. Bozzio, T. Bozzio) – 3.23
Racing Against Time (T. Bozzio, Cuccurullo) – 3.24
Waiting for a Million Years (D. Bozzio, T. Bozzio, Cuccurullo) – 5.23
If Only for the Moment (D. Bozzio, O’Hearn) – 3.47
Fight for Life (D. Bozzio, T. Bozzio, Cuccurullo) – 5.21
Action Reaction (D. Bozzio, T. Bozzio, Cuccurullo) – 2.53
Windows (D. Bozzio, T. Bozzio) – 4.59
I Like Boys (D. Bozzio, T. Bozzio, Cuccurullo) – 2.53
Here and Now (D. Bozzio, T. Bozzio, Cuccurullo) – 3.14
Walking in L.A. (T. Bozzio) – 4.05
Henkilöstö

Dale Bozzio – laulu
Terry Bozzio – syntetisaattori, lyömäsoittimet, rummut, laulu
Warren Cuccurullo – kitara, sähkökitara, laulu
Patrick O’Hearn – syntetisaattori, bassokitara, sähköbasso
Chuck Wild – syntetisaattori, koskettimet
Rabit Batulla

Rabit Batulla 2021.
Rabit Batulla (Robert Möxlis ulı Batullin, tat. Рабит Батулла / Роберт Мөхлис улы Батуллин; s. 26. maaliskuuta 1938, Zainskin alue, Tataarien ASNT) on tataarilainen kirjailija ja teatteriohjaaja.
Ura

Esiintyessään nuorena Kamal-teatterin näytelmien pienissä rooleissa Batulla kiinnostui ohjaamisesta. Hän toimi alkuun Kazanin nukketeatterissa ohjaajana. Batulla opiskeli Moskovassa.
Ohjatessaan Batulla innostui myös kirjoittamisesta. Hänen ensimmäinen kirjansa İsemem minem Dürtküz julkaistiin vuonna 1966. Batulla kirjoitti kirjeen Brežneville 1970-luvulla, jossa hän vaati tataarinkielisen sanomalehden perustamista sekä protestoi "moskeijan muuttamista hostelliksi". Koska Batulla suututti neuvostoviranomaiset, hänen töitään julkaistiin tämän jälkeen uudestaan vasta perestroikan jälkeen.
Vuonna 1991 Batulla hankki lisäkoulutusta ja valmistui Moskovan kulttuuri- ja taideyliopistosta.
Yksityiselämä

Batullan ensimmäinen vaimo oli venäläinen. Eronsa jälkeen hän puhui ”seka-avioliittoja” vastaan.
Aiheesta muualla

Haastattelu (tataariksi)
Ringsakerin kirkko

| Ringsakerin kirkko Ringsaker kirke |
| --- | --- |
 Kirkko vuonna 2013.
Sijainti:  Ringsaker, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1100-luku
Materiaali:  kivi
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ringsakerin kirkko (norj. Ringsaker kirke) on Ringsakerin kunnassa Innlandetin läänissä Norjassa sijaitseva kivinen ristikirkko 1100-luvulta.
Kirkkosali ja urut
Alttari
Aiheesta muualla

Kuvia tai muita tiedostoja aiheesta Ringsakerin kirkko Wikimedia Commonsissa
Pohjoismaiset hiihtolajit talviolympialaisissa 2006

Pragelato mäet.
XX talviolympialaisissa vuonna 2006 järjestettiin maastohiihdossa, mäkihypyssä ja yhdistetyssä kaikkiaan kahdeksantoista kilpailutapahtumaa. Kilpailut käytiin Pragelatossa.
Miesten hiihto > Parisprintti

14. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Thobias Fredriksson Björn Lind | 17.02,9 |
| 2 |  | Jens Arne Svartedal Tor Arne Hetland | + 0,6 |
| 3 |  | Ivan Alypov Vasili Rotšev | + 2,3 |
Miesten parisprintti oli kolmen kauppa, kun toiseksi viimeisellä osuudella Jens Arne Svartedalin nykäisyyn pystyivät vastaamaan vain Thobias Fredriksson ja Ivan Alypov.  Lopullinen ratkaisu tuli vasta maalisuoralla, jossa Ruotsin Björn Lind kehitti huikean kirin, jonka vauhti oli liikaa muille.
Miesten hiihto > Takaa-ajo 15 km (p) + 15 km (v)

12. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Jevgeni Dementjev | 1.17.00,8 |
| 2 |  | Frode Estil | +0,6 |
| 3 |  | Pietro Piller Cottrer | +0,9 |
Jo kilpailun lähdössä nähtiin dramatiikkaa, kun olympiakultaansa puolustanut Estil kompuroi rikkoen suksensa. Norjalainen antoi muille kärkihiihtäjille jonkinmoisen etumatkan, mutta sai pääjoukon kiinni kymmenen kilometrin kohdalla. Kilpailu hiihdettiin pääasiassa yhtenä rypäänä ja ratkaisut jäivät maalisuoralle, jossa Dementjev kukisti Estilin kirikamppailussa.
Miesten hiihto > 15 km (p)

17. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Andrus Veerpalu | 38.01,3 |
| 2 |  | Lukáš Bauer | +14,5 |
| 3 |  | Tobias Angerer | +19,2 |
Miesten hiihto > Viesti 4 × 10 km

19. helmikuuta
| Sija | Maa | Urheilijat | Aika |
| --- | --- | --- | --- |
| 1 |  | Fulvio Valbusa   Giorgio Di Centa   Pietro Piller Cottrer   Cristian Zorzi | 1.43.45,7 |
| 2 |  | Andreas Schlütter   René Sommerfeldt   Jens Filbrich   Tobias Angerer | +15,7 |
| 3 |  | Mathias Fredriksson   Anders Södergren   Johan Olsson   Mats Larsson | +16,0 |
Miesten hiihto > Sprintti (v)

22. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Björn Lind | 2.26,5 |
| 2 |  | Roddy Darragon | +0,6 |
| 3 |  | Thobias Fredriksson | +1,3 |
Ruotsin Björn Lind otti jo toisen sprinttikultansa. Hän jätätti muut jo maalisuoran alussa. Yllätyskakkoseksi nousi Ranskan Roddy Darragon, joka kukisti loppusuoran taistelussa Thobias Fredrikssonin. Välierissä yksi suosikeista Tor Arne Hetland kaatui, kun Lindin sukset osuivat häneen.
Miesten hiihto > Yhteislähtö 50 km (v)

26. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Giorgio Di Centa | 2.06.11,8 |
| 2 |  | Jevgeni Dementjev | +0,8 |
| 3 |  | Mihail Botvinov | +0,9 |
Miesten 50 kilometrin yhteislähtökilpailu ratkesi vasta maalisuoralla. Lähes koko kisan ajan pääryhmässä hiihti toistakymmentä urheilijaa ja maalissakin yhdeksän hiihtäjää oli viiden sekunnin sisällä. Voittajaksi väkevällä kirillä nousi Italian Giorgio di Centa. Hopealle kurotti Venäjän Jevgeni Dementjev ennen Itävallan Mihail Botvinovia.
Naisten hiihto > Parisprintti

14. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Anna Dahlberg Lina Andersson | 16.36,99 |
| 2 |  | Sara Renner Beckie Scott | + 0,6 |
| 3 |  | Aino-Kaisa Saarinen Virpi Kuitunen | + 2,3 |
Naisten parisprintistäkin muodostui kolmen hiihtäjän loppusuorataistelu. Aino-Kaisa Saarinen toi Suomen ensimmäisenä viimeiseen vaihtoon perässään Kanadan ja Ruotsin viestinviejät. Ennakkosuosikkina kisaan lähteneen Norjan hiihtäjä oli jäänyt runsaan kolmen sekunnin päähän. Dramatiikkaa viestiin toi sauvan katkeaminen Kanadan Sara Renneriltä kolmannella osuudella, ja joukkue putosi kolmen kärkiryhmästä. Kanadan toinen hiihtäjä Beckie Scott sai kuitenkin kurottua eron umpeen jo seuraavalla osuudella. Maalisuoralla Lina Andersson oli liian kova Scottille ja Virpi Kuituselle.
Naisten hiihto > Takaa-ajo 7,5 km (p) + 7,5 km (v)

12. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Kristina Šmigun | 42.48,7 |
| 2 |  | Kateřina Neumannová | +1,9 |
| 3 |  | Jevgenija Medvedeva-Arbuzova | +4,5 |
Kilpailun voittaja, 28-vuotias Šmigun, oli tehnyt valmentautumisessaan suuria uudistuksia viime aikoina. Näin hänet palkittiin olympiakullalla jo kisojen avausmatkalla. Hän ohitti Neumannován 300 metriä ennen maalia ja jätätti tämän loppusuoralla 1,9 sekunnin päähän. Ennakkosuosikkeihin lukeutunut norjalainen Marit Bjørgen jätti kisan kesken jo alkuvaiheissa mahataudin takia.
Naisten hiihto > 10 km (p)

16. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Kristina Šmigun | 27.51,4 |
| 2 |  | Marit Bjørgen | +21,3 |
| 3 |  | Hilde G. Pedersen | +22,6 |
Kilpailu hiihdettiin vesisateessa ja raskas keli sekä maasto tekivät tepposet monille hiihtäjille. Kanadan Sara Renner johti kilpailua vielä 6,2 kilometrin kohdalla, mutta jäi voittajasta lopulta  41 sekuntia. Ennakkosuosikki Virpi Kuitunen jäi yhdeksänneksi.
Naisten hiihto > Viesti 4 × 5 km

18. helmikuuta
| Sija | Maa | Urheilijat | Aika |
| --- | --- | --- | --- |
| 1 |  | Natalja Baranova-Masolkina   Larisa Kurkina   Julija Tšepalova   Jevgenija Medvedeva-Arbuzova | 54.47,7 |
| 2 |  | Stefanie Böhler   Viola Bauer   Evi Sachenbacher-Stehle   Claudia Künzel | +10,0 |
| 3 |  | Arianna Follis   Gabriella Paruzzi   Antonella Confortola   Sabina Valbusa | +11,0 |
Ennakkosuosikkeina kisaan lähteneet Norja (5. sija) ja Suomi (7. sija) jäivät ilman mitaleita. Suomen taktiikkana oli yrittää karkuun jo perinteisen osuuksilla mutta suuria eroja ei syntynyt. Toisessa vaihdossa Suomi oli kärjessä ja Venäjä vasta kahdeksantena mutta kolmannella osuudella Tsepalova nosti Venäjän takaisin mitalitaistoon. Suomen kolmannella osuudella Riitta-Liisa Lassila väsähti aivan osuutensa loppupuolella, oli ajaa laskussa ulos radalta ja tuli kolmanteen vaihtoon kuudentena 20 sekuntia kärjen takana. Ankkuriosuudella Norjan Marit Bjørgen yllättäen putosi kärjen vauhdista. Venäjän Medvedeva-Abruzova karkasi muulta porukalta ja muut mitalit ratkaistiin loppukirikamppailussa. Suomen ankkuri Kati Venäläinen hyytyi osuudellaan ja joutui vielä päästämään Tšekin Katerina Neumannovan ohitseen.
Naisten hiihto > Sprintti (v)

22. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Chandra Crawford | 2.12,3 |
| 2 |  | Claudia Künzel | +0,7 |
| 3 |  | Alena Sidko | +0,9 |
Naisten sprinttikisa sai yllätysvoittajan, kun Kanadan Chandra Crawford hiihti selvään voittoon. Claudia Künzel kukisti hopeataistelussa loppukirissä Alena Sidkon. Yksi ennakkosuosikeista Kanadan Beckie Scott jäi finaalin neljänneksi. Välierässä Virpi Kuitunen putosi, kun ei onnistunut ohittamaan loppusuoralla Beckie Scottia ja jäi eränsä kolmanneksi. Scott siirtyi loppusuoralla Kuitusen eteen. Kuitunen voitti B-finaalin ja sijoittui näin viidenneksi.
Naisten hiihto > Yhteislähtö 30 km (v)

24. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Kateřina Neumannová | 1.22.25,4 |
| 2 |  | Julija Tšepalova | +1,4 |
| 3 |  | Justyna Kowalczyk | +2,1 |
Tšekkiläinen Kateřina Neumannová ratkaisi 30 kilometrin yhteislähdön olympiakullan loppusuoran kirillään. Hän löi lopussa Venäjän lähes koko matkan ajan kärkiryhmää vetäneen Julija Tšepalovan ja Puolan yllättäjän Justyna Kowalczykin, joka hajotti kärkiryhmän viimeisissä kovissa nousuissa ja oli jo muutaman sekunnin edellä Neumannováta ja Tšepalovaa. Raskas reitti ja räntäsade vaati veronsa, sillä keskeyttäjien listalta löytyvät mm. suomalaiskaksikko Virpi Kuitunen ja Kati Venäläinen sekä Ruotsin sprinttikultamitalisti Lina Andersson.
Yhdistetty > Normaalikilpailu

11. helmikuuta
| Sija | Maa | Urheilija | Aika |
| --- | --- | --- | --- |
| 1 |  | Georg Hettich | 39.44,6 |
| 2 |  | Felix Gottwald | +9,6 |
| 3 |  | Magnus Moan | +16,2 |
Yllätysvoittaja Hettich lähti hiihto-osuudelle aivan kärjen tuntumassa. Ylivoimainen ennakkosuosikki Hannu Manninen lähti hiihto-osuudelle 1.38 kärkeä perässä, mutta uuvahti lopulta yhdeksänneksi. Mannisen kanssa alkumatkasta samassa joukossa hiihtäneet Gottwald ja Moan saivat kärkijoukon kiinni, ja varsinkin pronssista käytiin tiukka kamppailu Moanin, norjalaisen Petter Tanden ja hopeamitaliaan puolustaneen Suomen Jaakko Talluksen kesken.